Letter of Apion
Material: papyrus
Place: Oxyrhynchites
Categories: Brief (privat)
Apion an Apion und Horion
Geschäfte
Zahlungen von Geld und Getreide
Verwaltung
Ἀπίων Ἀπίωνι τῶι υἱῷ καὶ Ὡρίωνι τῶι φιλτάτῳ πλεῖστα χαίρειν. 
πρὸ τῶν ὅλων εὔχομαι ὑμᾶς ὑγιαίνειν μετὰ τῶν τέκνων καὶ συμβίων. ὅσα 
διὰ τῆς ἑτέρας ἐπιστολῆς ἔγραψα ἵνα μὴ τὰ αὐτὰ γράψω καὶ Ὡρίωνι γράφω. διεπεμψάμην ὑ
με[ῖ]ν δ[ι]ὰ Εὐτυχοῦς τοῦ ἀπὸ Ἰσίου Τρύφωνος διαστολικὰ γ, β μὲν πρὸς γεωργοὺς Μαξί
μου, τὸ [δὲ] ἄλλο πρὸ[ς] Διογ[έ]νην τὸν τοῦ Βελεη., εὐθέως δημοσιώσατε αὐτὰ πρὸ τοῦ 
Φαῶφ[ι ἵ]να μὴ ἐκπρόθεσμα γένηται. ἕτερα δὲ ἀνεπέμφθη Πανεχώτῃ νομικῷ παρʼ οὗ 
 καὶ δότε αὐτῷ  ξδ. τὸ χορτόσπερμον πωλήσατε καὶ πύθεσθε 
τοῦ Ὀ.φ.λη εἰ χρ[εί]αν ἔχει τοῦ ἀπὸ Ταμπιτεί. αἱ πρόσοδοί μου αἱ διὰ τῶν γεωργῶν 
διαστ[αλ]εῖσα[ι] ἢ παρὰ τῷ ταμείῳ ἐ[ν π]αραθέσει λογισθήτωσαν ἢ ἐν ἀσφαλεῖ  
παρὰ [τοῖ]ς γεωργοῖς ἵνα θεῶν θ[ελ]όντων ἐὰν ἀνεθῶσι μὴ ἔχωμεν περιπλο
κὴν π[ρ]ὸς τὸν ἀντίδικον, ἢ ὁ κίνδυνος αὐτῶν ἤτω πρὸς τοὺς γεωργούς. τὴν οἰ
κίαν Τ...βιου μὴ μισθώσῃς μηδενὶ εἰ μή τι γυναικὶ μελλούσῃ ἐν αὐτῇ οἰ
κεῖν .....ατ..ρ.τε.... γὰρ ...ον ἐστὶν τοιαύ[τ]ην οἰκίαν παρα[β]άλλε[ι]ν νεανίσ
κοις ἵ[ν]α μὴ ἔχωμεν στομάχου[ς] μηδὲ φθόνον. εἴπατε Ζωίλῳ τῷ ἀπὸ Σεντὼ 
γεωργῷ ὅτ[ι] κατὰ τὰς συνθήκας φρόντισον τοῦ χαλκοῦ. εἴπατε καὶ τοῖς διδύμοις ὅτι προ
νοήσ[α]τε τοῦ κερματίου, ὁμοίως καὶ Ἀπολλωνίῳ καὶ Διονυσίῳ ἐὰν ἰσχύσητε πέμψαι 
εἰς  ἀπηλιώτου πρὸς Παυσῖριν τὸν ὀνηλάτην ὅτι καθὼς συνετάξασθέ 
μοι δοῦναι κεράμια οἴνου καὶ ἵνα τηρήσωσι αὐτῶν τὴν δεξιάν. παράλαβε πα
ρὰ Ἁρθώνιος ἱερέως τὰς τοῦ   κ καὶ παρὰ Ζωίλου τοῦ γεωργοῦ τῆς Σεντὼ ἃς κέχρη
ται παρʼ ἐμοῦ πυροῦ  ε. ἐπισκέψασθε ἐκ τοῦ λογιστηρίου τοῦ στρα ἐπιστολ τοῦ διοικητοῦ 
ἐπὶ τοῦ Θὼθ μηνὸς γραφεῖσαν περὶ τοῦ ὀνόματα πεμφθῆναι ἀντʼ ἐμοῦ εἰς κλῆρον τῆς πρακτο
ρείας. εἴπατε Σερήνῳ τῷ ἐν τῷ καμηλῶνι ὅτι προνόησον τοῦ χαλκοῦ. εἴπατε Ἑρμίᾳ 
τῷ τ[οῦ Ἰσ]ίου Παγγᾶ γραμματεῖ πρακτόρων ἀργυ ὅτι διάστειλον ὃν ὀφείλεις μοι πυρὸν ἢ 
ὃν ἐ[ὰν δ]οκιμᾷς. Ἡρακλείδης Ἑρμαίσκ[ο]υ ἀποδότω τὰς τοῦ   ϛ ἐν θέματι. ε[ἴ]πατε Διο
νυσίῳ Ἐπιμάχου ἀρχιερατεύσαντι ὅτι ἐνέτυχον τῷ διοικητῇ ἕνεκα τῆς προσόδου 
ἵνα πα[ρα]δεχθῇ εἰς τὸ ὄφλημα Σαραπίωνος Φανίου. ἀσπάσασθε Στατίαν τὴν θυγατέρα μου 
καὶ Ἡρ[α]κλείδην καὶ Ἀπίωνα τοὺς υἱούς μου. ἀσπάσασθε τὸν μεικρὸν Σερῆνον καὶ Κοπρέα 
καὶ το[ὺ]ς ἡμῶν πάντας κατʼ ὄνομα. ἀσπάζονται ὑμᾶς Ἀμάραντος καὶ Ζμάραγδος. 
ἐρρῶσθαι ὑμᾶς εὔχομαι.
ἀπόδος Ἀπίωνι υἱῶι καὶ Ὡρίωνι.